b'\n_START_ARTICLE_\nJ\xc3\xbcri Papstel\n_START_PARAGRAPH_\nJ\xc3\xbcri Papstel (13. veebruar 1940 Tallinn \xe2\x80\x93 2. oktoober 2004 Tallinn) oli Eesti tehnikateadlane.\n_START_SECTION_\nHaridus\n_START_PARAGRAPH_\n\xc3\x95ppis Kivi\xc3\xb5li 1. Keskkoolis 1947\xe2\x80\x931948, P\xc3\xbcssi Mittet\xc3\xa4ielikus Keskkoolis 1948\xe2\x80\x931951, Pagari 7-klassilises Koolis 1951\xe2\x80\x931954, l\xc3\xb5petas Ahtme 1. Keskkooli 1958, TPI mehaanikateaduskonna masinaehitustehnoloogia, metallil\xc3\xb5ikepinkide ja -instrumentide erialal 1963; Moskva M\xc3\xa4einstituudi aspirant 1964\xe2\x80\x931967.\n_START_SECTION_\nT\xc3\xa4iendus\xc3\xb5pe\n_START_PARAGRAPH_\nRootsi Kuninglik Tehnika\xc3\xbclikool (KTH)1972\xe2\x80\x931973, 1991, 1996; Budapesti Tehnika\xc3\xbclikool 1987, 1989; Vitus Beringi K\xc3\xb5rghariduskeskus (University College, Vitus Bering Denmark, Horsens, Taani) 1991; Norra Teaduse ja Tehnoloogia\xc3\xbclikool (Trondheim) 1994, 1995; Berliini Tehnika\xc3\xbclikool ja Darmstadti Tehnika\xc3\xbclikool (Saksamaa) 1994; Halmstadi \xc3\x9clikool (Rootsi) 1995; Braunschweigi Tehnika\xc3\xbclikool (Saksamaa) 1996.\n_START_SECTION_\nTeaduskraad ja -kutse\n_START_PARAGRAPH_\nTehnikateaduste kandidaat 1967 (Moskva M\xc3\xa4einstituut, kinnitus 1968), v\xc3\xa4itekiri "\xd0\xa3\xd1\x81\xd1\x82\xd0\xb0\xd0\xbd\xd0\xbe\xd0\xb2\xd0\xbb\xd0\xb5\xd0\xbd\xd0\xb8\xd0\xb5 \xd1\x80\xd0\xb0\xd1\x86\xd0\xb8\xd0\xbe\xd0\xbd\xd0\xb0\xd0\xbb\xd1\x8c\xd0\xbd\xd1\x8b\xd1\x85 \xd0\xbf\xd0\xb0\xd1\x80\xd0\xb0\xd0\xbc\xd0\xb5\xd1\x82\xd1\x80\xd0\xbe\xd0\xb2 \xd0\xbf\xd1\x80\xd0\xbe\xd1\x86\xd0\xb5\xd1\x81\xd1\x81\xd0\xb0 \xd1\x80\xd0\xbe\xd1\x82\xd0\xb0\xd1\x86\xd0\xb8\xd0\xbe\xd0\xbd\xd0\xbd\xd0\xbe\xd0\xb3\xd0\xbe \xd0\xbe\xd0\xb1\xd0\xb6\xd0\xb0\xd1\x82\xd0\xb8\xd1\x8f \xd1\x88\xd1\x82\xd0\xbe\xd0\xba\xd0\xbe\xd0\xb2 \xd0\xbc\xd0\xb5\xd1\x85\xd0\xb0\xd0\xbd\xd0\xb8\xd0\xb7\xd0\xb8\xd1\x80\xd0\xbe\xd0\xb2\xd0\xb0\xd0\xbd\xd0\xbd\xd1\x8b\xd1\x85 \xd1\x88\xd0\xb0\xd1\x85\xd1\x82\xd0\xbd\xd1\x8b\xd1\x85 \xd0\xba\xd1\x80\xd0\xb5\xd0\xbf\xd0\xb5\xd0\xb9 \xd1\x80\xd0\xb0\xd0\xb7\xd0\xbb\xd0\xb8\xd1\x87\xd0\xbd\xd0\xbe\xd0\xb9 \xd0\xb6\xd0\xb5\xd1\x81\xd1\x82\xd0\xba\xd0\xbe\xd1\x81\xd1\x82\xd0\xb8"; dotsent 1974.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nTallinna Ekskavaatoritehas, spetsiaalse konstrueerimisb\xc3\xbcroo vanemtehnik 1962\xe2\x80\x931963; Moskva M\xc3\xa4einstituudi nooremteadur 1965\xe2\x80\x931967._NEWLINE_TT\xc3\x9cs 1963\xe2\x80\x931964, 1968\xe2\x80\x932004: masinaehitustehnoloogia probleemlaboratooriumi insener 1963; masinaehitustehnoloogia kateedri assistent 1963\xe2\x80\x931964, 1968\xe2\x80\x931969, vanem\xc3\xb5petaja 1969\xe2\x80\x931971, dotsent 1971\xe2\x80\x931987; masinate projekteerimise kateedri dotsent ja juhataja 1987\xe2\x80\x931992; masinaehituse instituudi t\xc3\xb6\xc3\xb6vahendite projekteerimise aseprofessor ja \xc3\xb5ppetooli juhataja 1992\xe2\x80\x931997, tootmistehnika professor 1997\xe2\x80\x932004 ja tootmistehnika \xc3\xb5ppetooli juhataja 2000\xe2\x80\x932004; masinaehituse instituudi direktor 1992\xe2\x80\x932000; mehaanikateaduskonna dekaan 2000\xe2\x80\x932004._NEWLINE_T\xc3\xa4htsamad loengukursused: l\xc3\xb5iketeooria, l\xc3\xb5ikeriistade projekteerimine, eksperts\xc3\xbcsteemid masinaehituses.\n_START_SECTION_\nTeadust\xc3\xb6\xc3\xb6 p\xc3\xb5hisuunad\n_START_PARAGRAPH_\nUurimisvaldkond: masinaehituse tehnoloogia \xe2\x80\x93 pindade viimistlemine k\xc3\xbclmrullimise meetodil, metalsete pindade viimistlev t\xc3\xb6\xc3\xb6tlemine pinna deformeerimise meetoditega; instrumendi v\xc3\xa4ljat\xc3\xb6\xc3\xb6tamine, mis v\xc3\xb5imaldas t\xc3\xb6\xc3\xb6delda mittep\xc3\xb6\xc3\xb6rdkehakujulisi silinder- ja koonilisi pindu; tehnoloogiliste infos\xc3\xbcsteemide loomine,l\xc3\xb5ikeinstrumentide projekteerimine ja valik, eksperts\xc3\xbcsteemid masinaehituses._NEWLINE_\xc3\x9cle 60 teadustr\xc3\xbckise, 1 autoritunnistus._NEWLINE_Tema juhendamisel on kaitstud 13 magistrit\xc3\xb6\xc3\xb6d.\n_START_SECTION_\nTeaduskorralduslik tegevus\n_START_PARAGRAPH_\nEesti NSV Teaduslik-tehnilise \xc3\x9chingu Instrumentaalkomitee teaduslik sekret\xc3\xa4r 1985\xe2\x80\x931991; DAAAMi (Danube-Adria Association for Automation and Metrology) rahvusvahelise komitee liige; The International Foundation of Production Research\xe2\x80\x99i liige; Permanent Committee of the University Network of DAAAM International Vienna liige; konsortsiumi BALTECH rahvusvahelise magistri\xc3\xb5ppe t\xc3\xb6\xc3\xb6grupi esimees; Eesti Inseneride Liidu juhatuse liige; Eesti Teadlaste Liidu liige; Eesti Mehaanikainseneride Seltsi esimees 1991\xe2\x80\x932004; Eesti Masinat\xc3\xb6\xc3\xb6stuse Liidu juhatuse asendusliige; TT\xc3\x9c n\xc3\xb5ukogu, TT\xc3\x9c \xc3\xb5ppekomisjoni, mehaanika valdkonnan\xc3\xb5ukogu liige, tootmistehnika \xc3\xb5ppesuuna kuraator. Organiseeris rahvusvahelisi konverentse, osales eksperdina rahvusvaheliste uurimisgruppide t\xc3\xb6\xc3\xb6s, osales seadmete hindamise ekspertiisides.\n_START_SECTION_\nIsiklikku\n_START_PARAGRAPH_\nJ\xc3\xbcri Papstel oli t\xc3\xb6\xc3\xb6lise poeg.'